ฟิทช์ฯ จัดอันดับเครดิตแก่หุ้นกู้สกุลเงินเหรียญสหรัฐฯ KBANK ที่ ‘BBB+’
ฟิทช์ให้อันดับเครดิตแก่หุ้นกู้ไม่ด้อยสิทธิ สกุลเงินเหรียญสหรัฐฯ ของธนาคารกสิกรไทยที่ 'BBB+'
5 ต.ค. 2559

ฟิทช์ เรทติ้งส์ ประกาศให้อันดับเครดิตแก่หุ้นกู้ไม่ด้อยสิทธิ ไม่มีหลักประกัน สกุลเงินเหรียญสหรัฐฯ (USD) มูลค่า 400 ล้านเหรียญสหรัฐฯ อายุ 5.5 ปี ครบกำหนดชำระในเดือนเมษายน 2565 ของธนาคารกสิกรไทย จำกัด (มหาชน) หรือ KBank (‘BBB+’/แนวโน้มอันดับเครดิตมีเสถียรภาพ) ที่ ‘BBB+’ โดยหุ้นกู้ดังกล่าวออกภายใต้โครงการหุ้นกู้ Euro Medium-Term Note (EMTN) Programme ของธนาคาร ซึ่งมีมูลค่าโครงการรวม 2.5 พันล้านเหรียญสหรัฐฯ ทั้งนี้โครงการหุ้นกู้ EMTN ดังกล่าวได้รับการคงอันดับเครดิตที่ ‘BBB+’ เมื่อวันที่ 17 พฤษภาคม 2559
การประกาศให้อันดับเครดิตครั้งนี้เกิดขึ้นหลังจากที่ธนาคารได้ทำการออกหุ้นกู้และฟิทช์ได้รับเอกสารฉบับบสมบูรณ์ซึ่งมีข้อมูลตรงตามที่ได้รับมาก่อนหน้า อันดับเครดิตที่ประกาศนี้เป็นอันดับเครดิตเดียวกับที่ฟิทช์คาดว่าจะให้แก่หุ้นกู้ดังกล่าวตามที่ประกาศไปเมื่อวันที่ 29 กันยายน 2559
 
ปัจจัยสนับสนุนอันดับเครดิต
อันดับเครดิตของหุ้นกู้อยู่ในระดับเดียวกันกับอันดับเครดิตสากลสกุลเงินต่างประเทศระยะยาว (Long-Term Foreign-Currency Issuer Default Rating) ของ KBank ที่ ‘BBB+’ เนื่องจากหุ้นกู้ดังกล่าวเป็นภาระผูกพันที่ไม่ด้อยสิทธิและไม่มีหลักประกันของธนาคาร
 
ปัจจัยที่อาจส่งผลต่ออันดับเครดิตในอนาคต
อันดับเครดิตของหุ้นกู้ไม่ด้อยสิทธิ ไม่มีหลักประกัน จะได้รับผลกระทบในทิศทางเดียวกันกับการเปลี่ยนแปลงอันดับเครดิตสากลสกุลเงินต่างประเทศระยะยาวของ KBank
สำหรับรายละเอียดเพิ่มเติมเกี่ยวกับปัจจัยสนับสนุนอันดับเครดิตและปัจจัยที่อาจมีผลต่ออันดับเครดิตในอนาคตของ KBank สามารถหาได้จากประกาศวันที่ 17 พฤษภาคม 2559 เรื่อง ‘ฟิทช์คงอันดับเครดิตธนาคารพาณิชย์ไทยขนาดใหญ่ 4 แห่ง’ (https://www.fitchratings.com/site/pr/1004588) ที่แสดงไว้ใน www.fitchratings.com
อันดับเครดิตของ KBank ที่ไม่ได้รับผลกระทบจากการประกาศอันดับเครดิตในครั้งนี้ มีดังนี้:
– อันดับเครดิตสากลสกุลเงินต่างประเทศระยะยาวที่ ‘BBB+’; แนวโน้มอันดับเคดริตมีเสถียรภาพ
– อันดับเครดิตสากลสกุลเงินต่างประเทศระยะสั้นที่ ‘F2’
– อันดับความแข็งแกร่งทางการเงินที่ ‘bbb+’
– อันดับเครดิตสนับสนุนที่ ‘2’
– อันดับเครดิตสนับสนุนขั้นต่ำที่ ‘BBB-‘
– อันดับเครดิตภายในประเทศระยะยาวที่ ‘AA+(tha)’; แนวโน้มอันดับเครดิตมีเสถียรภาพ
– อันดับเครดิตภายในประเทศระยะสั้นที่ ‘F1+(tha)’
– อันดับเครดิตสากลสกุลเงินต่างประเทศระยะยาวของโครงการหุ้นกู้ EMTN ประเภทไม่ด้อยสิทธิ ไม่มีหลักประกัน มูลค่ารวม 2.5 พันล้านเหรียญสหรัฐฯ ที่ ‘BBB+’
– อันดับเครดิตสากลสกุลเงินต่างประเทศระยะยาวของหุ้นกู้ ไม่ด้อยสิทธิ ไม่มีหลักประกันที่ ‘BBB+’
– อันดับเครดิตภายในประเทศระยะยาวของหุ้นกู้ด้อยสิทธิที่ ‘AA(tha)’